પ્રખર તત્વચિંતક ડૉ.રાધાકૃષ્ણનસ્વ.ડૉ.રાધાકૃષ્ણન પ્રખર તત્વચિંતક અને આઝાદ ભારતના દ્વિતીય રાષ્ટ્રપતિ હતા. તેઓ સંસ્કૃત અને અંગ્રેજી ભાષાના વિદ્વાન અને તત્વચિંતક હોવાથી ‘ભારતના પ્લેટો’ કહેવાતા. તેમનો જન્મ ચેન્નઈ પાસેના નાનકડા ગામ તિહુત્તણી ખાતે થયો હતો. તેમના પિતા શિક્ષક હતા. ડૉ. રાધાકૃષ્ણને દર્શનશાસ્ત્ર વિષયમાં બી.એ.નો અભ્યાસ કર્યો હતો. તેમણે વેદ-વેદાન્તનો પણ ઊંડાણપૂર્વક અભ્યાસ કર્યો હતો. ત્યારબાદ તેઓ ડોક્ટરેટની ઉચ્ચ પદવી પ્રાપ્ત કરી તર્કશાસ્ત્રના શિક્ષક બન્યા. ડૉ. રાધાકૃષ્ણને કોલંબિયા યુનિવર્સિટીમાં પ્રોફેસર તરીકે કામ કર્યું. તેઓ અંગ્રેજી ભાષા પર ગજબનું પ્રભુત્વ ધરાવતા હતા. આ ઉપરાંત જુદી જુદી પ્રાદેશિક અને વિદેશી ૧૫થી વધુ ભાષાઓ લખી-વાંચી અને સમજી શકતા હતા. તેમણે ઘણાં ઉત્તમ પુસ્તકો લખ્યાં છે. વિદેશમાં પણ તેમણે ધોતિયું, પાઘડી અને લાંબો કોટ પહેરીને પ્રભાવશાળી ભાષણો આપ્યાં. તેઓ રશિયામાં ભારતના રાજદૂત બન્યા હતા. તેઓ રાજ્યસભાના અધ્યક્ષ બન્યા. ૧૯૬૨માં ભારતના રાષ્ટ્રપતિ બન્યા. શિક્ષકમાંથી રાષ્ટ્રપતિ પદ સુધી કોઈ વ્યક્તિ પહોંચી હોય તેવી આ વિરલ ઘટના હતી. ૧૯૬૭ સુધી રાષ્ટ્રપતિ પદે રહ્યા. 16-041975ના રોજ તેમનું અવસાન થયું.